Omsendbrief 22 2021 | PNHS
OB: 22 / 2021
H/S Pretoria-Noord se huidige situasie: ons het tans 31 leerders en 2 personeellede wat positief getoets het. Daar is tans 98 leerders en 2 personeellede in isolasie wat sekondêre kontak gehad het.
Dit is duidelik dat ons binne die derde vlaag COVID 19 infeksies is. Dit is vir ons uiters kommerwekkend dat die meerderheid infeksies plaasgevind het as gevolg van sosiale aktiwiteite na ure en ons doen weer 'n beroep op ons ouers om die beweging van hul kinders na ure streng te monitor, want dit is juis by partytjies en samekomste waar hierdie infeksies plaasvind, dit stel nie net u kind bloot nie, maar die hele skool.
Ons vestig weer ons ouers se aandag daarop dat, alhoewel ons dit nie aanbeveel nie, is enige ouer geregtig daarop om by die HOD aansoek te doen vir grendel leer vir sy kind.
Geagte ouers hiermee saam wil ons vir u die versekering gee dat ons alles in ons vermoë doen om u kind veilig te hou binne die skool en solank as wat u kind die COVID 19 protokol by die skool volg is hulle veilig, ondersteun ons deur u kind aan te moedig om dinge reg te doen deur veiligheidsafstande te hou, maskers te dra en te saniteer.
Die skool se bestuur en Beheerliggaam monitor ons situasie daagliks en is daagliks in gesprek met die Departement van Gesondheid en Departement van Onderwys.
Ons kan ons skool en kinders nie met sensasie beskerm nie, maar eerder deur konstant en volgehoue die regte dinge te doen.
U kan ons ook tuis help om ons skool veilig te hou, deur u kind se gesondheid fyn te monitor en u kind 'n higiëniese leefstyl aan te leer. Van die geidentifiseerde simptome van die siekte is onder andere: lyfseer, droeë hoes, kortasem, verlies van smaak, diareë, naarheid en braking en buitengewone moegheid. Indien u kind hierdie simptome toon met 'n gepaardgaande hoë koors moet hom / haar asseblief nie skool toe stuur nie en win onmiddellik mediese advies in.
Stel die skool asseblief onmiddellike in kennis as daar kontak was.
Leer u kind om protokol te volg en moenie negatief daaroor wees nie, besef dat u kind u voorbeeld gaan volg.
Monitor asseblief u kind se bewegings en kontak na skoolure, dit is hier waar infeksies plaasvind.
GEAGTE OUERS NEEM KENNIS DAT DIE SKOOL OP MAANDAG, 28 JUNIE 2021 GESLUIT SAL WEES VIR PERSONEELINENTINGS, SOOS AFGEKONDIG DEUR DIE MINISTER.
Skoolbywoning vir die week is: graad 8: 79%, graad 9: 81%, graad 10: 80%, graad 11: 80% en graad 12: 85%.
Landloop: 19 Junie 2021
Dogters 0/15: Cindy de Koker (13de) en Zelda Niemand (15de).
Seuns 0/15: Stephan van Wyk (7de), Schalk Fourie (12de) en Crusharne Links (16de)
Seuns 0/16: Andrew Durdle (9de)
Dogters 0/17: Marcolaine Kirsch (7de)
Junior Seuns: Coenie Kruger (3de)
Junior dames: Kaylee de Kock (4de)
Senior dames: Megan Oosthuizen (3de) en Natasha Sekisi (4de).
Gasvryheidstudies: FBI Chef School & Pȃtisserie Academy Koek-kompetisie
Baie dankie aan die 16 eerders wat aan die interne been van die kompetisie deelgeneem het. Julle het julself oortref!
Ons bedank vir Lilian Barlow en Susan Gerber wat as beoordeellaars opgetree het.
Ook hartlike dank aan die volgende borge wat vir ons die kompetisie moontlik gemaak het: Fine Clothing, Honey Co, Coco Vanilla, Visagé Poultry, Easy Beat Paneelkloppers, Sacramento Spur, Macaroons Faire De La Pȃtisserie en alle individuele borge wat bygedra het deur middel van skenkings, kontant en geskenkbewyse.
Inskrywings word nou ingestuur na die FBI Chef School & Pȃtisserie Academy waar hulle dan teen 17 Junie die semi-finaliste sal aankondig.
Akademie: Aanlyn-onderrig Wolkskool
Ons neem waar dat baie van ons leerders reeds ingeskakel het by die Wolkskool. Neem net weer kennis dat leerders van ons skool gratis by hierdie aanlyn-program kan inskakel, wat vir hulle 'n magdom leermateriaal, oefentoetse en lesse deur 'n verskeidenheid onderwysers bied. Onthou dat u asseblief u kind se ID nommer moet gebruik om te registreer.
Elke leerder van die skool gaan geleentheid kry om kaartjies te verkoop teen R20-00 elk.
Elke kaartjie sluit 'n pakkie vuuraanstekers in. Hierdie kaartjies gaan dan in die gelukkige trekking in waar daar baie groot pryse te wen is. Vir net R20-00 staan u dus 'n kans om fantastiese pryse te wen en u kry 'n pakkie vuuraanstekers.
Die leerders gaan binnekort elkeen 'n kompetisieboekie met 20 kaartjies in en 5 pakkies vuuraanstekers ontvang. Sodra die leerder die eerste 5 kaartjies en vuuraanstekers verkoop het, kan hulle die volgende 5 pakkies by hul voogonderwyser aanvra. Ons doelwit is dat elke leerder 20 kaartjies of meer sal verkoop.
Daar is ook lekker kontantpryse vir die leerders in elke graad en in die skool wat die meeste kaartjies verkoop het.
Akademie vir Leierskap: 29 Junie 2021
Hiermee nooi die Akademie vir Leierskap alle belangstellende ouers na ons vergadering op 29 Junie 2021 om 18H00 in die personeelkamer.